Білім беру саласы:Әлеумет

Ұйымдастырылған оқу қызметі: Қоршаған ортамен таныстыру.

Тақырыбы: Үйдегі қауіпсіздік.

Мақсаты: Балаларға үйдегі және балабақшадағы қауіпсіздік ерекшеліктерін түсіндіру; үйде, көшеде, балабақшада сақтау керек қауіпсіздік ережелері туралы білімдерін дамыту; өмір қауіпсіздігі ережелерін сақтауға тәрбиелеу; қауіпті жағдайларды ескере отырып, үлкендердің айтқанын тыңдауға баулу.

Керекті құралдар: сіріңке,шеге, балға,қайшы, ойыншық телефон, тақырыпқа сай суреттер

Алдын-ала жұмыс: қауіпсіздік туралы әңгімелеу.

Жеке –жұмыс: Рауанға қауіпсіздік туралы әңгімелету.

Сөздік жұмысы: қауіпсіздік.

Бингвальды компонент: қауіпсіздік ережелері- правила безопастности, жүгіруге болмайды – нельзя бегать, сөйлеуге болмайды – нельзя разговаривать

Педагог балалармен бірге шеңбер құрады. «Танысайық ойыны».

Жүргізуші допты бір балаға лақтырып, атын сұрайды:

- Мына баланың аты кім? Балалар хормен баланың атын айтады. Осылай кезекпен ойын жалғаса береді.

- Балалар, біз бүгінгі ұйымдастырылған оқу-қызметімізде қауіпсіздік ережелері туралы әңгімелейміз. Бүгінгі оқу-қызметіміз қауіпсіз-мінез құлық негіздері. Тақырыбы: Үйдегі қауіпсіздік.

Ал сендер білесіңдер ме, қауіпсіздік деген не? - Қауіпсіздік деген – өзіңді қорғау және сақтау.

-Иә, балалар, сендер әр уақытта әртүрлі жағдайларға тап болуларың мүмкін. Бүгін біз, егер сондай жағдайларға ұшырасаңдар, одан қалай шығуға болатын жағдайларды қарастырамыз.

-Өмірде қандай қауіпті жағдайлар болуы мүмкін? Балалар суреттердегі жағдайларды әңгімелейді.

-Үйден өрт шығуы мүмкін.

-Қатты жүгірсең, құлайсын.

-Сынған әйнекке аяғыңды жаралап аласың.

-Мына суреттерден көріп тұрғандарыңдай, барлық жерде әртүрлі қауіпті жағдайлар болуы мүмкін.

-Көз алдыларыңа елестетіңдер, сендер үйде жалғыз отырсыңдар. Танымайтын бір адам есікті қағып, ашуды өтінді. Сендер не айтасыңдар? Балалардың жауаптары. Балалар әртүрлі жауап айтуы мүмкін.

- Анам үйде жоқ, қазір келеді. –Есікті ашып, бөтен адамды үйге кіргіземін. Үндемей отырамын.

Балалар дұрыс жауапты таңдап, оны талқыға салады.

-Телефонмен 9101 нөміріне хабарласып, үйдің мекенжайын, нөмірін толық хабарлау керек.

Балалар ойыншық телефоннан 9101 нөмірін қалай теру керек екенін көрсетеді.

-Қайсы жауап дұрыс деп ойласындар?

Сергіту:

Секірейік,секірейік,

Ұзын құлақ қоянша

Шаршағанды кетірейік

Болар сонда тамаша.

-Сендер үйде отырғанда, кенет өрт шықты. Сендердің іс – әрекеттерің қандай болады? Балалардың жауаптары.

Педагог үстел үстіне құрал –саймандарды: балға, шеге, қайшы, сіріңке қояды. «Жақсы -жаман» ойыны. Шарты: құрал –саймандардың қандай жағдайда жақсы және қандай жағдайда жаман екенін айту. Балалар құрал –саймандардың не үшін, қалай пайдаланылатынын түсіндіреді. Құрал –саймандардың пайдалы жағын және қауіпті жағын айтады.

-Балға жақсы. Онымен шеге қағады. Қолды ұрып алғанда жаман.

-Балта жақсы, онымен отын жарады. Балта жаман, оқысқа қолынды шауып алуың мұмкін.

Шеге жақсы, онымен екі затты біріктіреді, шеге жаман, абай болмасаң, денені жарақаттайды.

-Қайшы жақсы, керек бұйымды қияды, қайшы жаман дұрыс қолданбасаң, қолыңды, көзіңді жарақаттауың мүмкін.

-Сіріңке жақсы, онымен от тұтатамыз, жаман – өрт шығуы мүмкін.

Құрал – саймандарды ұқыпты пайдалану керек.

-Бұл заттардан зардап шекпес үшін не істеу керек? Балалар ойланып жауап береді. -Дене шынықтыру сабағында, серуенге шыққанда, ойнағанда жүгіруге болады.

Қол жуатын жерде ойнап, бір-бірін итеруге болмайды, себебі тайып құлауың мүмкін.

-Апайдың ұрықсатынсыз жүгіруге болмайды, жарақаттанасың.

-Тамақ ішкенде сөйлеуге болмайды, қақалып қалуың мүмкін.

-Қол еңбегімен айналысқанда қайшыны ұқыпты пайдалану керек.

-Биік орындыққа, шкафқа, терезенің ернеуіне шығуға болмайды.

-Есікпен ойнауға болмайды, қолыңды қысып алуың мүмкін.

-Бұл ережелерді үйде де сақтау қажет.

Сабақтың қорытындысы:

Балалар бізде бүгін қандай оқу қызметі болды?

-Сендер балабақшадағы қауіпсіздік ережелерін білесіңдер.

-Балалар, бұл ережелерді тек балабақшада сақтау керек пе?

Барлық жерде, сақтай білу керек!

Педагог балаларға «Сақтықта - қорлық жоқ» деген мақалдың мағынасын қалай түсінгендерін сұрайды. Балалар педагогтің көмегімен қай жерде болмасын сақтық керектігін, сонда ешқандай қауіп болмайтындығын айтады.

**Күтілетін нәтиже:**

**Біледі:** қиын жағдайлардан шығудың дұрыс жолдарын іздейді, өзіне – өзі көмек беру дағдысын.

**Игереді:** қоршаған ортаға бейімделу және әрқашан қауіпсіздік ережелерін сақтау керектігін.

**Меңгереді:** тиісті орындарда қауіпсіздік ережелерін.